મહારાષ્ટ્રના સત્તાધારી પક્ષ ભાજપના ધારાસભ્ય વિવાદિત નિવેદન આપીને સમાચારોમાં છવાઈ ગયા છે. ઘાટકોપરથી ભાજપ ધારસભ્ય રામ કદમે દહીં હાંડી આયોજન દરમિયાન યુવાનોને સંબોધિત કર્યા અને તેમના માટે યુવતીઓ કિડનેપ કરવાની પણ વાત કરી. રામ કદમે કહ્યુ કે તમે જે યુવતીને પસંદ કરો છો, તે જો તમારો પ્રસ્તાવ ઠુકરાવે તો પણ હું તેનું અપહરણ કરી લાવીશ. રામ કદમનો આ વીડિયો સોશિયલ મીડિયા પર વાયરલ થઈ ગયો છે. આ વિવાદિત નિવેદનનો વીડિયો કોંગ્રેસ પક્ષ (એનસીપી) ના ધારાસભ્ય જિતેન્દ્ર આવ્હાડે સોશિયલ મીડિયા પર શેર કર્યો છે.